CELEX: 32016D0209
Language: mt
Date: 2016-02-12 00:00:00
Title: Deċiżjoni ta' Implimentazzjoni tal-Kummissjoni (UE) 2016/209 tat-12 ta' Frar 2016 dwar talba ta' standardizzazzjoni lill-organizzazzjonijiet Ewropej tal-istandardizzazzjoni fejn jidħlu Sistemi ta' Trasport Intelliġenti (ITS) f'żoni urbani b'appoġġ għad-Direttiva 2010/40/UE tal-Parlament Ewropew u tal-Kunsill dwar il-qafas għall-varar ta' Sistemi ta' Trasport Intelliġenti fil-qasam tat-trasport bit-triq u għall-interkonnessjonijiet ma' modi oħrajn ta' trasport (notifikata bid-dokument C(2016) 808) (Test b'rilevanza għaż-ŻEE)

16.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 39/48
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/209
   tat-12 ta' Frar 2016
   dwar talba ta' standardizzazzjoni lill-organizzazzjonijiet Ewropej tal-istandardizzazzjoni fejn jidħlu Sistemi ta' Trasport Intelliġenti (ITS) f'żoni urbani b'appoġġ għad-Direttiva 2010/40/UE tal-Parlament Ewropew u tal-Kunsill dwar il-qafas għall-varar ta' Sistemi ta' Trasport Intelliġenti fil-qasam tat-trasport bit-triq u għall-interkonnessjonijiet ma' modi oħrajn ta' trasport
   
      
         (notifikata bid-dokument C(2016) 808)
      
   
   (It-testi bl-Ingliż, bil-Franċiż u bil-Ġermaniż biss huma awtentiċi)
   (Test b'rilevanza għaż-ŻEE)
   Il-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1025/2012 tal-Parlament Ewropew u tal-Kunsill tal-25 ta' Ottubru 2012 dwar l-Istandardizzazzjoni Ewropea, li jemenda d-Direttivi tal-Kunsill 89/686/KEE u 93/15/KEE u d-Direttivi 94/9/KE, 94/25/KE, 95/16/KE, 97/23/KE, 98/34/KE, 2004/22/KE, 2007/23/KE, 2009/23/KE u 2009/105/KE tal-Parlament Ewropew u tal-Kunsill u li jħassar id-Deċiżjoni tal-Kunsill 87/95/KEE u d-Deċiżjoni Nru 1673/2006/KE tal-Parlament Ewropew u tal-Kunsill (1), u b'mod partikolari l-Artikolu 10(1) tiegħu,
   Billi
   
               (1)
            
            
               B'konformità mal-Artikolu 8 tad-Direttiva 2010/40/UE tal-Parlament Ewropew u tal-Kunsill (2) il-Kummissjoni tista' titlob lill-organizzazzjonijiet Ewropej tal-istandardizzazzjoni (ESOs) biex jiżviluppaw standards neċessarji li jipprovdu interoperabbiltà, kompatibbiltà u kontinwità għall-mobilizzazzjoni u l-użu operazzjonali tal-ITS. Standards bħal dawn jaqgħu taħt il-kamp ta' applikazzjoni tal-Artikoli 2, 3, 4(1) u l-Anness I tad-Direttiva 2010/40/UE sabiex jiġu speċifikati oqsma ta' prijorità u azzjonijiet ta' prijorità fl-oqsma tal-ITS. L-Anness I jenfasizza wkoll il-bżonn għal interkonnessjonijiet urbani u interurbani għall-iskambju tad-dejta, u l-interoperabbiltà u l-kompatibbiltà tad-dimensjoni urbana fl-arkitettura kumplessiva Ewropea tal-ITS.
            
         
               (2)
            
            
               Il-kamp ta' applikazzjoni tal-implimentazzjoni tal-ispeċifikazzjonijiet diġà adottati skont l-Artikolu 6 tad-Direttiva 2010/40/UE (3) huwa b'mod partikolari n-netwerk tat-trasport trans-Ewropew (TEN-T). Madankollu, id-Direttiva 2010/40/UE tirrikonoxxi l-bżonn ta' interkonnessjonijiet urbani-interurbani li jippermettu interoperabbiltà u kontinwità tas-servizzi fin-netwerks u l-konfini kollha. Iż-żoni urbani ġew identifikati bħala “żoni ta' prijorità” fakultattivi biex jiġu implimentati l-ispeċifikazzjonijiet biex jingħataw servizzi ta' informazzjoni tat-traffiku f'ħin reali fl-UE kollha. L-ewwel u l-aħħar mili magħmula mill-vjaġġaturi ħafna drabi jsiru f'żoni urbani u għalhekk jikkontribwixxu b'mod essenzjali għas-servizzi ta' informazzjoni fl-UE kollha b'rabta mal-ivvjaġġar multimodali biex titħaffef il-mobbiltà.
            
         
               (3)
            
            
               Fil-qafas tal-objettivi komprensivi tal-ITS stipulati fid-Direttiva 2010/40/UE, il-bżonnijiet tad-dimensjoni urbana huma previsti fil-Pjan ta' Azzjoni dwar l-ITS (2008) (4) u l-Pjan ta' Azzjoni dwar il-Mobbiltà Urbana (2009) (5). Fl-2010, il-Kummissjoni Ewropea stabbiliet Grupp ta' Esperti dwar l-ITS urbana (6), bil-parteċipazzjoni ta' rappreżentanti tal-awtoritajiet lokali u l-imsieħba ewlenin tagħhom, mill-oqsma tar-riċerka, l-industrija, l-awtoritajiet tat-trasport u l-operaturi, korpi ta' standardizzazzjoni, eċċ. Dan il-Grupp ta' Esperti dwar Linji Gwida urbani żviluppati mill-ITS dwar il-mobilizzazzjoni ta' applikazzjonijiet ewlenin ta' ITS urbana (jiġifieri informazzjoni multimodali, ħruġ ta' biljetti intelliġenti, immaniġġjar tat-traffiku u loġistika urbana), ġabar għadd tal-aħjar prattiki u rrifletta fuq il-bżonn ta' standardizzazzjoni ulterjuri fil-qasam tal-ITS urbana.
            
         
               (4)
            
            
               Fil-Pakkett dwar il-Mobbiltà Urbana tagħha (7) adottat f'Diċembru 2013, il-Kummissjoni saħqet fuq il-ħtieġa li jissaħħu l-effiċjenza u s-sikurezza tal-mobbiltà urbana u ħabbret azzjonijiet ippjanati u rakkomandazzjonijiet għall-Istati Membri f'numru ta' oqsma inklużi: il-loġistika urbana, ir-regolamenti dwar l-aċċess urban u l-pedaġġ għall-użu tat-toroq, il-mobilizzazzjoni ikkoordinata ta' Sistemi ta' Trasport Intelliġenti urbani, kif ukoll is-sikurezza tat-toroq urbani.
            
         
               (5)
            
            
               Id-Direttiva 2007/2/KE tal-Parlament Ewropew u tal-Kunsill (8) tirrikjedi li l-awtoritajiet pubbliċi jippubblikaw informazzjoni ġeografika dwar in-netwerk tat-trasport. Din il-grafika diġitali tan-netwerk tista' tissaħħaħ sabiex tintuża bħala sistema ta' referenza ta' lokazzjoni komuni għal servizzi affidabbli tal-ITS. It-tisħiħ ta' din il-grafika għandu jikkunsidra standards preeżistenti, b'mod partikolari il-Fajl dwar id-Dejta Ġeografika (GDF) (9).
            
         
               (6)
            
            
               Fil-Komunikazzjoni tagħha “Against lock-in: building open ICT systems by making better use of standards in public procurement” (Il-ġlieda kontra l-intrappolament tal-klijentela: bl-użu aħjar tal-istandards għall-akkwist pubbliku biex jinbnew sistemi miftuħa tal-ICT) (10) u d-dokument ta' Ħidma tal-Persunal tal-Kummissjoni li jakkumpanjaha “Guide for the procurement of standards-based ICT — Elements of Good Practice” (Gwida għall-akkwist ta' standards ibbażati fuq l-ICT — Elementi ta' Prattika Tajba) (11), il-Kummissjoni tinnota l-benefiċċji għall-użu tal-istandards u speċifikazzjonijiet miftuħa sabiex jiġi evitat l-intrappolament tal-bejjiegħ ta' soluzzjonijiet teknoloġiċi, u tiġi promossal-mobilizzazzjoni ta' soluzzjonijiet iktar kosteffiċjenti.
            
         
               (7)
            
            
               L-intenzjoni li jintalbu standards Ewropej u strumenti ta' standardizzazzjoni Ewropej b'appoġġ għad-Direttiva 2010/40/UE hija ddikjarata fil-punti 2.4.10 (12) u 3.3.8 (13) ta' żewġ programmi annwali konsekuttivi ta' xogħol tal-Unjoni għal standardizzazzjoni Ewropea.
            
         
               (8)
            
            
               Il-Kummissjoni stabbiliet linji gwida (14) għall-eżekuzzjoni ta' talbiet ta' standardizzazzjoni, u l-organizzazzjonijiet Ewropej tal-istandardizzazzjoni qablu li japplikaw dawk il-linji gwida meta jeżegwixxu t-talbiet għall-istandardizzazzjoni.
            
         
               (9)
            
            
               Ġew ikkonsultati l-organizzazzjonijiet Ewropej tal-istandardizzazzjoni, il-partijiet Ewropej ikkonċernati mill-istandardizzazzjoni li jirċievu finanzjament u l-Kumitat ITS Ewropew imwaqqaf abbażi tal-Artikolu 15 tad-Direttiva 2010/40/UE.
            
         
               (10)
            
            
               Il-miżuri previsti f'din id-Deċiżjoni huma b'konformità mal-opinjoni tal-Kumitat stabbilit bl-Artikolu 22 tar-Regolament (UE) Nru 1025/2012.
            
         ADOTTAT DIN ID-DEĊIŻJONI
   Artikolu 1
   Attivitajiet ta' standardizzazzjoni mitluba
   Il-Kumitat Ewropew għall-Istandardizzazzjoni (CEN), il-Kumitat Ewropew għall-Istandardizzazzjoni Elettroteknika (Cenelec) kif ukoll l-Istitut Ewropew tal-Istandards ta' Komunikazzjoni (ETSI), iktar 'il quddiem magħrufa bħala l-ESOs (l-organizzazzjonijiet Ewropej għall-Istandardizzazzjoni), huma mitluba jabbozzaw standards Ewropej ġodda, u strumenti ta' standardizzazzjoni Ewropej b'appoġġ għall-implimentazzjoni tal-Artikolu 8 tad-Direttiva 2010/40/UE għal informazzjoni multimodali, immaniġġjar tat-traffiku u loġistika urbana fil-qasam tal-ITS urbani. L-istandards Ewropej rikjesti u l-istrumenti ta' standardizzazzjoni Ewropej huma elenkati fit-Tabelli 1, 2, 3 u 4 tal-Anness II u jissodisdaw ir-rekwiżiti stipulati fl-Anness I.
   Artikolu 2
   L-istabbiliment tal-programm ta' ħidma
   L-ESOs jippreparaw il-programm konġunt li jindika l-istrumenti mitluba kollha, il-korpi tekniċi responsabbli u l-iskeda għall-eżekuzzjoni tax-xogħol b'konformità mal-iskadenzi stabbiliti fl-Anness II. L-ESOs jissottomettu l-programm tax-xogħol lill-Kummissjoni sal-31 ta' Lulju 2016 u jipprovdu aċċess għal pjan ta' proġett kumplessiv lill-Kummissjoni.
   L-ESOs jistgħu jiddeċiedu kemm huma meħtieġa standards Ewropej u strumenti ta' standardizzazzjoni Ewropej sabiex tiġi eżegwita t-talba msemmija fl-Artikolu 1.
   Artikolu 3
   Ftehim dwar il-programm ta' ħidma
   Fil-programmi ta' ħidma tagħhom l-ESOs isegwu l-prijoritajiet possibbli espressi mill-Kummissjoni għall-eżekuzzjoni tat-talba msemmija fl-Artikolu 1.
   L-ESOs jinfurmaw lill-Kummissjoni dwar kwalunkwe emenda għall-programm ta' ħidma.
   Meta l-Anness I jinkludi rekwiżiti għal suġġetti ġodda għall-istandards Ewropej jew strumenti ta' standardizzazzjoni Ewropej u dawn is-suġġetti jkunu relatati mal-oqsma ta' prijorità u l-azzjonijiet ta' prijorità msemmija fl-Artikoli 2, 3 u l-Anness I tad-Direttiva 2010/40/UE, u meta l-Kummissjoni tkun ġiet ikkonsultata u taqbel ma' dik iż-żieda, wara li tkun infurmat lill-Kumitat imwaqqaf bl-Artikolu 22 tar-Regolament (UE) Nru 1025/2012, mal-programm ta' ħidma jkunu jistgħu jiżdiedu dawn is-suġġetti.
   Artikolu 4
   Rapportar
   L-ESOs jirrapportaw kull sena lill-Kummissjoni dwar l-eżekuzzjoni tat-talba msemmija fl-Artikolu 1. Dawn l-organizzazzjonijiet jissottomettu lill-Kummissjoni l-ewwel rapport annwali konġunt sat-30 ta' Marzu 2017.
   L-ESOs jipprovdu lill-Kummissjoni b'rapport finali konġunt sat-30 ta' Ġunju 2019. Ir-rapport finali jinkludi kriterji ta' kejl li jkejlu l-kisbiet fir-rigward tal-istandardizzazzjoni fl-oqsma tal-informazzjoni multimodali, l-immaniġġjar tat-traffiku u l-loġistika urbana kif ukoll il-livell tal-impenn tal-partijiet ikkonċernati matul ix-xogħol tal-istandardizzazzjoni rikjest mill-Artikolu 1.
   Artikolu 5
   Validità
   Jekk it-talba msemmija fl-Artikolu 1 ma tiġix aċċettata minn xi waħda mill-ESOs fi żmien xahar mill-wasla tagħha, dik it-talba tista' ma tikkostitwixxix bażi għall-abbozzar tal-istandards Ewropej u tal-istrumenti ta' standardizzazzjoni Ewropej.
   Artikolu 6
   Rekwiżiti tal-interoperabbiltà:
   L-istandards Ewropej u l-istrumenti ta' standardizzazzjoni Ewropej mitluba jiġu żviluppati biex ikunu konsistenti u konformi mar-rekwiżiti tal-Atti ta' Delega adottati mill-Kummissjoni skont id-Direttiva 2010/40/UE, b'mod partikolari l-ispeċifikazzjonijiet għall-għoti ta' servizzi ta' informazzjoni dwar it-traffiku f'ħin reali fl-UE kollha adottata fit-18 ta' Diċembru 2014 (15), kif ukolll-ispeċifikazzjonijiet għall-għoti ta' servizzi ta' informazzjoni ta' vjaġġar multimodali fl-UE kollha (16).
   Artikolu 7
   Destinatarji
   Din id-Deċiżjoni hija indirizzata lill-Kumitat Ewropew tal-Istandardizzazzjoni, lill-Kumitat Ewropew tal-Istandardizzazzjoni Elettroteknika u lill-Istitut Ewropew tal-Istandards tat-Telekomunikazzjonijiet.
   
      Magħmul fi Brussell, it-12 ta' Frar 2016.
      
         
            Għall-Kummissjoni
         
         Elżbieta BIEŃKOWSKA
         
            Membru tal-Kummissjoni
         
      
   
   
      (1)  ĠU L 316, 14.11.2012, p. 12.
   
      (2)  Id-Direttiva 2010/40/UE tal-Parlament Ewropew u tal-Kunsill tas-7 ta' Lulju 2010 dwar il-qafas għall-varar ta' Sistemi ta' Trasport Intelliġenti fil-qasam tat-trasport bit-triq u għall-interkonnessjonijiet ma' modi oħrajn ta' trasport (ĠU L 207, 6.8.2010, p.1).
   
      (3)  Ir-Regolamenti ta' Delega tal-Kummissjoni (UE) Nru 305/2013 (ĠU L 91, 3.4.2013, p. 1), (UE) Nru 885/2013 (ĠU L 247, 18.9.2013, p. 1), (UE) Nru 886/2013 (ĠU L 247, 18.9.2013, p. 6), u (UE) 2015/962 (ĠU L 157, 23.6.2015, p. 21).
   
      (4)  COM(2008)886 finali
   
      (5)  COM(2009)490 finali
   
      (6)  http://ec.europa.eu/transparency/regexpert/index.cfm?do=groupDetail.groupDetail&groupID=2520
   
      (7)  http://ec.europa.eu/transport/themes/urban/urban_mobility/ump_en.htm
   
      (8)  Direttiva 2007/2/KE tal-Parlament Ewropew u tal-Kunsill tal-14 ta' Marzu 2007 li tistabbilixxi Infrastruttura għall-Informazzjoni Ġeografika fil-Komunità Ewropea (INSPIRE) (ĠU L 108, 25.4.2007, p. 1).
   
      (9)  ISO (14825:2004) li b'mod partikolari jiddeskrivi l-infrastruttura tat-toroq għall-bżonnijiet tal-ITS u jinkludu sistema ta' referenza ta' lokazzjoni komuni
   
      (10)  COM(2013) 455 finali
   
      (11)  SWD(2013) 224 finali
   
      (12)  COM(2013) 561 finali
   
      (13)  COM(2014) 500 finali
   
      (14)  SWD(2015) 205 finali, is-27 ta' Ottubru 2015, Vademecum dwar standardizzazzjoni Ewropea b'appoġġ għal-leġiżlazzjoni u l-politiki tal-Unjoni, Linji Gwida PARTI III għall-eżekuzzjoni tat-talbiet għall-istandardizzazzjoni
   
      (15)  C(2014) 9672 finali
   
      (16)  Xogħol għaddej bħalissa. L-ispeċifikazzjonijiet huma previsti għall-aħħar tal-2015/il-bidu tal-2016.
   
      ANNESS I
      
         REKWIŻITI GĦALL-ISTANDARDS EWROPEJ U GĦALL-ISTRUMENTI TA' STANDARDIZZAZZJONI EWROPEJ
      
      1.   REKWIŻITI ĠENERALI
      1.1.   Rekwiżiti ġenerali biex jiġi stabbilit programm ta' ħidma
      
      Il-Grupp ta' Esperti dwar l-ITS urbani (1) irrakkomanda integrazzjoni aħjar tad-dimensjoni urbana fl-attivitajiet ta' standardizzazzjoni Ewropej u li l-isforzi tal-istandardizzazzjoni jiġu ffukati fuq temi speċifiċi bl-għan li jiġi żgurat l-istabbiliment tal-interkonnessjonijiet urbani-interurbani meħtieġa.
      Il-Grupp ta' Esperti rrakkomanda wkoll l-involviment tal-awtoritajiet lokali u ta' esperti b'għarfien urban speċifiku fil-proċess tal-istandardizzazzjoni tal-ITS.
      Għalhekk, il-programm ta' ħidma li għandu jiġi stabbilit abbażi ta' din it-talba għandu jiġi żviluppat b'tali mod li:
      jiffoka bi prijorità fuq tliet oqsma tal-ITS urbani, jiġifieri: is-servizzi informattivi multimodali, il-ġestjoni tat-traffiku inkluż ir-regolamentazzjoni tal-aċċess, u l-loġistika urbana inkluż l-immaniġġjar tal-parkeġġi. Sabiex tkun possibbli l-konnettività ITS (filwaqt li jiġu evitati l-effetti silos jew ta' raggruppament), l-ESOs għandhom juru kif it-tliet oqsma msemmija hawn fuq huma marbutin flimkien f'arkitettura ITS urbana usa' u jakkomodaw ir-relazzjonijiet u l-interkonnessjonijiet tagħhom ma' applikazzjonijiet tal-ITS oħra (li ma jaqgħux b'mod dirett fil-kamp ta' applikazzjoni ta' din it-talba).
      Jieħu kont tal-ħtieġa li tiġi indirizzata l-varjetà ta' bżonnijiet tal-utenti (mill-konsumaturi sal-operaturi u l-fornituri), il-firxiet ta' ambjenti (inklużi l-interkonnessjonijiet urbani-intraurbani), u t-tipi differenti ta' vetturi u modi ta' trasport jew servizzi ta' mobbiltà (inkluż għal dawk li għandhom problemi bil-mobbiltà) relatati mat-tliet oqsma msemmija hawn fuq. Għal dan il-għan, l-ESOs huma mistiedna jżommu kuntatt mal-korpi rilevanti li jirrappreżentaw il-mobbiltà urbana u li huma interessati fl-ITS urbani, bħall-gruppi ta' koordinazzjoni tal-istandardizzazzjoni, oqfsa lokali ta' standardizzazzjoni, pjattaformi ta' esperti u partijiet ikkonċernati, assoċjazzjonijiet ta' bliet u reġjuni, assoċjazzjonijiet ta' utenti, operaturi tat-trasport u rappreżentanti tal-fornituri tas-servizzi. Huma jistgħu jistiednu lil dawn il-partijiet ikkonċernati biex jipparteċipaw fl-attivitajiet tagħhom u jikkontribwixxu għall-istrumenti. Huma juru kif għandhom jiġu reklutati l-esperti (urbani) x-xierqa kif ukoll il-partijiet ikkonċernati fil-proċess kollu (l-ippjanar, l-istandardizzazzjoni, il-mobilizzazzjoni). Għandha tiġi kkunsidrata d-diversità tas-sitwazzjonijiet u tal-politiki lokali. B'mod partikolari, meta jkun possibbli, jistgħu jiġu previsti testijiet ma' bliet pilota volontarji matul l-eżekuzzjoni tat-talba.
      Jiġu stabbiliti l-arranġamenti organizzazzjonali neċessarji li jappoġġjaw kooperazzjoni effettiva u koordinazzjoni tajba fl-inizjattivi ta' standardizzazzjoni tal-ITS kollha u l-gruppi ta' ħidma.
      1.2.   Rekwiżiti ġenerali għall-istrumenti mitluba
      
      1.2.1.   Konformità:
      
      L-istandards Ewropej u l-istrumenti ta' standardizzazzjoni Ewropej mitluba għandhom jiġu żviluppati sabiex jikkonformaw:
      
                  —
               
               
                  mal-prinċipji msemmija fl-Anness II tad-Direttiva 2010/40/UE,
               
            
                  —
               
               
                  mal-prinċipji tar-regolament dwar il-protezzjoni tad-dejta personali (id-Direttiva 95/46/KE tal-Parlament Ewropew u tal-Kunsill (2) u proposta għal Regolament tal-Parlament Ewropew u tal-Kunsill dwar il-protezzjoni ta' individwi fir-rigward tal-ipproċessar ta' data personali u l-moviment liberu ta' dik id-data (3)),
               
            
                  —
               
               
                  mal-prinċipji tal-aċċessibbiltà elettronika u l-aċċessibbiltà għall-web (Komunikazzjoni “Lejn soċjetà tal-informazzjoni aċċessibbli” (4))
               
            1.2.2.   Armonizzazzjoni
      
      Il-Grupp ta' Esperti dwar l-ITS urbani saħaq li l-isforzi tal-istandardizzazzjoni għandhom ikopru nuqqasijiet eżistenti, kif ukoll jaġġornaw u jikkumplimentarjaw l-istandards eżistenti.
      Għalhekk, l-istandards Ewropej u l-istrumenti ta' standardizzazzjoni Ewropej mitluba għandhom, kemm jista' jkun, jużaw mill-ġdid, jarmonizzaw jew ikollhom interkonnessjoni mal-istandards, speċifikazzjonijiet u proġetti eżistenti li ġejjin: il-proġetti CIVITAS (5), il-Grupp Konsultattiv CAPITAL CIVITAS ITS (6), il-Promozzjoni ta' Speċifikazzjonijiet u Standards Miftuħa fl-Ewropa il-proġett (POSSE) (7), il-proġett OPTICITIES (8), il-proġett FREILOT, il-Grupp ta' Koordinazzjoni Smart Cities and Communities (bliet u Komunitajiet Intelliġenti), talba għall-istandardizzazzjoni/453 dwar Sistemi Kooperattivi (9), il-pjattaforma C-ITS, il-Gruppi Strateġiċi u Tekniċi DATEX II (10), il-Programm tal-Kontroll tal-Immaniġġjar tat-Traffiku Urban (UTMC) (11), l-Open Traffic Systems City Association (OCA) (12) u l-Open Communication Interface għas-Sistemi ta' Kontroll tat-Traffiku fit-Triq (OCIT) (13), il-proġett FRAME (14), il-proġett Co-Cities (15), In-Netwerk Ewropew tal-Infrastruttura Diġitali tat-Traffiku għal Sistemi ta' Trasport Intelliġenti (il-proġett EDITS) (16), il-proġett European Bus System of the Future (EBSF) (17), Data Catalog Vocabulary (DCAT) (18), dejta spazjali “standardizzata” u ġeostandardizzazzjoni, kif ukoll standards nazzjonali eżistenti (19).
      Fl-isfond ta' dan, l-istandards Ewropej u l-istrumenti ta' standardizzazzjoni Ewropej għandhom jippermettu l-użu mill-ġdid, l-armonizzazzjoni jew interkonnessjoni ma' mudelli ta' dejta ta' referenza eżistenti, dizzjunarji ta' dejta komuni u rekwiżiti ta' struttura ta' metadejta bl-għan li titrawwem l-interoperabbiltà, il-konsistenza u l-kontinwità tas-servizzi.
      1.2.3.   Implimentabbiltà
      
      Il-Grupp ta' Esperti dwar ITS urbani ssuġġerixxa li għandhom jinstabu modi kif jiġu appoġġjati strumenti ta' standardizzazzjoni flessibbli u inqas kostrettivi sabiex jiġi indirizzat aħjar l-ambjent teknoloġiku tal-ITS li kulma jmur dejjem jevolvi.
      Għalhekk, l-istandards Ewropej u l-istrumenti ta' standardizzazzjoni Ewropej mitluba għandhom jaqdu l-bżonnijiet tad-diversi utenti, iwieġbu għad-diversità tal-ibliet u jkunu faċli biex wieħed jimplimentahom.
      Dan kemm jista' jkun għandu jinkludi l-aspetti li ġejjin:
      
                  (1)
               
               
                  sistemi ta' legat u protokolli eżistenti, perkorsi ta' migrazzjoni kosteffettivi, mudelli ta' negozju u linji gwida għal dawk li jagħmlu akkwist,
               
            
                  (2)
               
               
                  bżonnijiet speċjali għall-konsumaturi, negozji u operaturi, inklużi intrapriżi ta' daqs żgħir u medju,
               
            
                  (3)
               
               
                  gwida, listi ta' kodiċijiet, settijiet ta' dejta, għodod u proċessi li jistgħu jiġu eżegwiti u disponibbli bla ħlas li jiffaċilitaw l-implimentazzjoni operazzjonali u t-testijiet tal-konformità,
               
            
                  (4)
               
               
                  disponibbiltà ta' dejta, aċċess, kwalità, affidabbiltà u preċiżjoni.
               
            2.   REKWIŻITI LI JSAĦĦU L-KOMPATIBBILTÀ U L-KOERENZA MA' STANDARDS EŻISTENTI U SPEĊIFIKAZZJONIJIET TEKNIĊI
      Tiġi vverifikata l-koerenza ta' standards eżistenti Ewropej, internazzjonali jew oħrajn użati fuq livell internazzjonali (jiġifieri, b'kunsiderazzjoni għax-xogħol mhux biss tas-CEN, is-CENELEC u l-ETSI, iżda wkoll ta' DATEX II, UTMC, OTS, ISO, IEC, ITU, eċċ.), jiġu vvalutati nuqqasijiet potenzjali u kompatibbli u soluzzjonijiet miftuħa proposti, jew bl-intenzjoni li jkun hemm armonizzazzjoni u tisħiħ ta' standards eżistenti jew li jiġu żviluppati standards interoperabbli ġodda jew speċifikazzjonijiet oħrajn fejn xieraq. L-iżvilupp ta' standards ġodda u speċifikazzjonijiet jeħtieġ li jibni fuq dawk eżistenti u għandu jidentifika rekwiżiti arkitetturali jew ta' konnettività.
      Fil-qasam tat-trasport pubbliku, u b'mod partikolari fir-rigward tal-informazzjoni multimodali u l-ħruġ ta' biljetti intelliġenti, tali bżonn għall-koerenza se jikkonċerna sett ta' standards u speċifikazzjonijiet tekniċi wiesgħa, b'mod partikolari: Transmodel (20), IFOPT (21), SIRI (22), NETEX (23), IOPTA (24), ISO (25).
      Fil-qasam tal-vetturi u l-infrastruttura li jaħdmu bi fjuwils alternattivi, kwalunkwe standard ġdid u speċifikazzjoni ġdida għandha ssir kompatibbli u kumplimentari għall-ETSI TS 101 556-3 (26).
      Għandha tiġi kkunsidrata wkoll l-adattabbiltà ta' standards ġenerali għall-ambjent urban, u potenzjalment din l-adattabbiltà trid tiġi żviluppata iktar. Dan huwa partikolarment il-każ ta' DATEX II (27) li tipprevedi l-iskambju ta' dejta relatata mat-traffiku, deskritta permezz ta' profili speċifiċi. L-adattabbiltà tidher bħala prerekwiżit biex tiġi stabbilita l-interoperabbiltà u l-kontinwità tas-servizzi bejn l-ambjenti u n-netwerks urbani u interurbani. Kompitu bħal dan jista' jsir l-aħjar billi tiġi żgurata kooperazzjoni mill-qrib mal-Grupp Strateġiku u l-Grupp Tekniku DATEX II.
      Ix-xogħol li sar permezz ta' dan il-mandat se jkun meħtieġ li jantiċipa l-mobilizzazzjoni futura ta' sistemi kooperattivi f'żoni urbani. Se jkun relatat ma' sforzi preċedenti ta' standardizzazzjoni fil-qasam ta' vettura għal vettura u dak ta' vettura għall-komunikazzjonijiet tal-infrastruttura, li kienu jaqgħu taħt il-kamp ta' applikazzjoni tat-talba għall-istandardizzazzjoni M/453, mmaniġġjata b'mod konġunt minn CEN u ETSI, u l-eżitu tax-xogħol li għaddej li qed jagħmlu l-esperti tal-pjattaforma C-ITS stabbilita f'Novembru 2014 mill-Kummissjoni (b'mod partikolari l-istandardizzazzjoni tagħha u gruppi ta' ħidma ta' każijiet tan-negozju) (28).
      3.   REKWIŻITI SPEĊIFIĊI GĦALL-ISTRUMENTI MITLUBA
      3.1.   Tiġi definita diversità ta' każijiet rilevanti ta' użu fl-arkitettura ITS urbana u tiġi appoġġjata l-implimentazzjoni ta' standards u speċifikazzjonijiet oħra
      
      Bl-għan li jiġi żviluppat approċċ pragmatiku, l-attivitajiet skont din it-talba għandhom ikunu bbażati fuq każijiet ta' użu ta' livell għoli, li jindirizzaw is-servizzi informattivi multimodali, l-immaniġġjar tat-traffiku inkluż ir-regolamentazzjoni tal-aċċess, u l-loġistika urbana inkluż l-immaniġġjar tal-parkeġġi. Id-definizzjoni jew l-għażla ta' dawn il-każijiet tal-użu se jkollha tibbilanċja l-bżonnijiet tal-utent, it-tendenza tal-mobilità urbana, l-iżviluppi teknoloġiċi, is-sostenibbiltà finanzjarja u l-prijoritajiet tal-politika (eż. is-sikurezza fit-toroq). Il-prijoritizzazzjoni ta' dawn tuża każijiet u l-interdipendenzi possibbli tagħhom jiġu spjegati wkoll flimkien mal-programm ta' ħidma.
      Il-każijiet tal-użu se jiġu inklużi fl-arkitettura ITS urbana (struttura loġistika u konnetturi bejn standards u speċifikazzjonijiet u l-partijiet interessati tagħhom), li tkopri l-katina tal-informazzjoni kollha għal kull waħda minn dawn it-tliet oqsma msemmija hawn fuq u li tidħol fl-Arkitettura ITS Ewropea kumplessiva. Għalhekk, tali arkitettura għal ITS urbana tkun koerenti mal-mudell e-FRAME (29).
      Din il-perspettiva olistika u sistemika tappoġġja l-kollaborazzjoni tal-partijiet ikkonċernati kif ukoll l-iżvilupp jew it-tisħiħ ta' standards u speċifikazzjonijiet oħrajn kompatibbli u kumplimentari għal xulxin, u għalhekk tippermetti l-konnettività tal-ITS.
      L-istrument tal-istrateġija tal-mobilizzazzjoni għandu jesprimi kif titrawwem mobilizzazzjoni faċli ta' tali standards u speċifikazzjonijiet oħrajn, permezz tal-mobilizzazzjoni ta' servizzi informattivi multimodali, miżuri tal-immaniġġjar tat-traffiku u operazzjonijiet ta' loġistika urbana. Għal dan l-għan, il-lezzjonijiet misluta mill-każijiet tal-użu, l-involviment tal-partijiet interessati x-xierqa u l-provvediment ta' gwida ta' implimentazzjoni realistika se jkunu essenzjali.
      3.2.   Indirizzar ta' servizzi informattivi multimodali, li jikkontribwixxu għal mobbiltà mingħajr xkiel
      
      Illum, fost il-kwistjonijiet ewlenin insibu l-frammentazzjoni tas-servizzi ta' informazzjoni dwar it-traffiku u l-ivvjaġġar, u n-nuqqas ta' informazzjoni multimodali interoperabbli u servizzi ta' ppjanar ta' kopertura pan-Ewropea usa' li tinkorpora l-ewwel u l-aħħar mili tal-vjaġġ flimkien mal-parti ta' distanza twila minn A sa B tal-vjaġġ. Il-firxa ta' dejta disponibbli dwar is-servizzi ta' mobbiltà għandha tiġi estiża u jeħtieġ li tkun disponibbli f'format standardizzat, sabiex tippermetti l-introduzzjoni tagħha f'servizzi innovattivi ta' informazzjoni dwar it-traffiku u dwar l-ivvjaġġar. Huma biss is-servizzi ta' informazzjoni multimodali komprensivi li se jippermettu lill-utent ikollu firxa kompluta ta' għażliet tal-ivvjaġġar, għażliet ta' rotot, li jikkontribwixxu sabiex wieħed jagħmel l-aħjar għażliet tal-mobbiltà, li jrawmu mġiba tal-ivvjaġġar iktar sostenibbli u jagħmlu s-sistema ta' trasport kollha aktar effiċjenti u aċċessibbli għall-utenti kollha.
      Għandhom jiġu żgurati formati ta' dejta kompatibbli, interfaċji miftuħin u ddokumentati u protokolli għat-trażmissjoni ta' dejta rilevanti u l-integrazzjoni tagħhom f'settijiet ta' dejta multimodali u informazzjoni multimodali (eżistenti) u servizzi ta' ppjanar (inkluż tikkettjar integrat) (jiġifieri jinħadmu fejn ikun hemm bżonn). Huwa essenzjali li l-istandards eżistenti u ġodda u speċifikazzjonijiet oħra jippermettu, b'interfaċji u protokolli supplimentari fejn neċessarju, l-integrazzjoni jew il-konnessjoni effettiva tal-aspetti differenti u blokok ta' informazzjoni multimodali u servizzi ta' ppjanar.
      3.3.   Indirizzar tal-immaniġġjar tat-traffiku, inkluż ir-regolamentazzjoni tal-aċċess
      
      Is-sistemi tal-immaniġġjar tat-traffiku qed jiżviluppaw b'mod konsistenti: filwaqt li fil-passat kienu fil-biċċa l-kbira minn ċentru ta' kontroll għal ċentru ta' kontroll orjentat, għandhom it-tendenza li jsiru l-iktar kooperattivi fost sistemi (inklużi tagħmir fuq il-post), netwerks u operaturi. Għal din ir-raġuni, għandhom jiġu żviluppati l-istandards, l-interkonnessjonijiet u/jew il-protokolli x-xierqa sabiex jiġi appoġġjat il-kontroll tat-traffiku kooperattiv u s-soluzzjonijiet tal-immaniġġjar fl-iskali ġeografiċi differenti jew f'parametri amministrattivi differenti tal-belt (eż. minn soluzzjonijiet żgħar fil-viċinat għall-ikkalmar tat-traffiku u ġestjoni konsegwenzjali ta' traffiku peri-urban għal integrazzjoni effiċjenti ta' nodi urbani fil-kurriduri interurbani).
      Hemm varjetà ta' mezzi li jimmaniġġjaw in-netwerk tat-triq u jindirizzaw il-konġestjoni tat-traffiku u l-interruzzjoni tat-traffiku (eż avvenimenti ppjanati/mhux ippjanati, aċċidenti, għargħar, nirien eċċ) permezz tal-immaniġġjar tat-traffiku b'mod effiċjenti u innovattiv. Pereżempju, numru ta' bliet stabbilixxew tipi differenti ta' rotot ġodda tat-traffiku, prijoritizzazzjoni tat-traffiku u miżuri tar-regolamentazzjoni tal-aċċess, inkluż l-immaniġġjar tal-intersezzjonijiet, li huma mmirati għall-vetturi kollha jew għal subsett ta' vetturi (eż. devjazzjonijiet, karreġġjati ta' prijorità, mewġiet ħodor (green waves), tariffi jew nollijiet għall-utenti tat-triq, żoni ta' emissjonijiet baxxi, żoni ta' veloċità baxxa, żoni pedonali eċċ.). Sfortunatament, dawn il-miżuri mhumiex neċessarjament ġestiti b'mod olistiku u kkoordinat u ħafna drabi ma jiġux ikkunsidrati kif xieraq fis-sistemi tal-informazzjoni dwar it-traffiku għall-utenti (eż. tagħmir ta' navigazzjoni). Għalhekk, l-istabbiliment min-naħa ta' speċifikazzjonijiet koerenti, standards kompatibbli u interfaċji prattiċi li jappoġġjaw l-interoperabbiltà ta' dejta neċessarja għal informazzjoni aġġornata dwar it-traffiku, u l-ottimizzazzjoni min-naħa l-oħra varjetà ta' miżuri ta' ġestjoni tat-traffiku u ta' prijoritizzazzjoni, issupplimentati bix-xieraq minn soluzzjonijiet teknoloġiċi standardizzati għall-identifikazzjoni tal-vetturi (jiġifieri fir-rigward tal-kategorizzazzjoni tal-vetturi, il-klassi tal-emissjonijiet, il-karattru tal-emerġenza, il-fattur tat-tagħbija), għandhom jikkontribwixxu t-tnejn għall-effiċjenza kumplessiva tal-informazzjoni dwar it-traffiku u l-immaniġġjar f'żoni urbani, inkluż l-immaniġġjar u l-infurzar tar-regolamentazzjoni tal-aċċess.
      Jiġu żgurati formati ta' dejta kompatibbli, interfaċji miftuħin u ddokumentati u protokolli għat-trażmissjoni ta' dejta relevanti, indipendentement mis-sorsi tagħhom, (eż sensers, dejta floating car, ċentri ta' kontroll tat-traffiku), u l-integrazzjoni tagħhom f'sistemi ta' informazzjoni dwar it-traffiku attwali u futuri u operazzjonijiet tal-immaniġġjar tat-traffiku, għal diversi netwerks ta' toroq inklużi links urbani-interurbani, (jiġifieri jinħadmu fejn ikun hemm bżonn).
      3.4.   Indirizzar ta' loġistiċi urbani, inkluż l-immaniġġjar tal-parkeġġi
      
      Fl-ambjent urban, it-tfittxija għal spazji ta' parkeġġ u d-distribuzzjoni ta' merkanzija huma stmati li jżidu ħafna il-konġestjoni tat-traffiku. Għalhekk, l-għoti ta' informazzjoni f'ħin reali dwar id-disponibbiltà ta' possibbiltajiet ta' parkeġġ u għażliet faċli ta' riservazzjoni jikkontribwixxu sabiex tittaffa din il-problema. Għandhom jiġu pprovduti approċċi differenzjati sabiex jaqdu l-bżonnijiet ta' setturi loġistiċi speċifiċi u vetturi tal-merkanzija jew tagħbijiet (eż. fjuwils alternattivi, prodotti refriġerati, loġistika ta' riċirkolazzjoni jew skart, oġġetti perikolużi).
      Jiġu żgurati formati ta' dejta kompatibbli, interfaċji miftuħin u ddokumentati u protokolli għat-trażmissjoni ta' dejta relevanti, indipendentement mis-sorsi tagħhom, u l-integrazzjoni tagħhom f'sistemi ta' informazzjoni dwar it-traffiku attwali u futuri u operazzjonijiet tal-immaniġġjar tat-traffiku, għal diversi netwerks ta' toroq inklużi links urbani-interurbani, (jiġifieri jinħadmu fejn ikun hemm bżonn).
      4.   REKWIŻITI LI JIKKONĊERNAW ANALIŻI, IKTAR TARD, TAL-ISTRUMENTI MITLUBA
      Wara l-adozzjoni tal-istandards Ewropej u l-istrumenti ta' standardizzazzjoni Ewropej mitluba, il-lista tas-sintattiki u mmappjar relatat mogħtija lil dawk l-istrumenti għandhom jiġu rieżaminati mill-ESOs tal-inqas kull sentejn bl-għan li jiġi żgurat li jirriflettu l-iktar żviluppi teknoloġiċi riċenti u li jinkludi l-iprem sintattiki. Għandha tingħata attenzjoni partikolari sabiex jiġu akkomodati jew migrati mis-sistemi ta' legat u tiġi żgurata kompatibbiltà retroattiva għall-implimentazzjonijiet.
      
         (1)  http://ec.europa.eu/transparency/regexpert/index.cfm?do=groupDetail.groupDetail&groupID=2520
      
         (2)  Direttiva 95/46/KE tal-Parlament Ewropew u tal-Kunsill tal-24 ta' Ottubru 1995 dwar il-protezzjoni ta' individwi fir-rigward tal-ipproċessar ta' data personali u dwar il-moviment liberu ta' dik id-data (ĠU L 281, 23.11.1995 p. 31).
      
         (3)  COM(2012)11 finali — 2012/0011
      
         (4)  COM(2008)804 finali
      
         (5)  http://www.civitas.eu/display-all-projects
      
         (6)  http://www.civitas.eu/
      
         (7)  www.posse-openits.eu
      
         (8)  http://www.opticities.com/
      
         (9)  http://ec.europa.eu/enterprise/sectors/ict/files/standardisation_mandate_en.pdf
      
         (10)  www.datex2.eu
      
         (11)  http://www.utmc.eu/
      
         (12)  www.oca-ev.info
      
         (13)  www.ocit.org/
      
         (14)  http://www.frame-online.net/
      
         (15)  www.co-cities.eu
      
         (16)  www.cei.int
      
         (17)  http://www.ebsf.eu/
      
         (18)  http://www.w3.org/TR/vocab-dcat/
      
         (19)  E.g. “Intermodal verkehrsgraph graphenintegrationsplattform (GIP)” http://www.fsv.at/shop/produktdetail.aspx?IDProdukt=837823b7-8697-45e8-9dc6-063924066176
      
         (20)  Transmodel, il-Mudell Ewropew ta' Dejta ta' Referenza għat-Trasport Pubbliku, EN 12896:2006 (Transmodel 5.1) kif ukoll EN 12896:2014 (Transmodel V6: Parti 1 sa 3)
      
         (21)  IFOPT, (EN 28701) standard Ewropew li jiddefinixxi mudell ta' dejta għall-Identifikazzjoni ta' Oġġetti Stabbiliti fit-Trasport Pubbliku (eż. punti ta' waqfien, żoni ta' waqfien, stazzjonijiet, perkorsi pedonali għan-navigazzjoni, dħulijiet, eċċ.) — bħalissa integrati f'EN 12896: 2014
      
         (22)  SIRI (FprEN 15531-1 sa 3 u CEN/TS 15531-4 u 5) Standard Ewropew li jiddefinixxi l-Interkonnessjoni tas-Servizz għal Informazzjoni f'Ħin Reali relatata mal-attivitajiet tat-trasport pubbliku
      
         (23)  NeTEX huwa bbażat fuq Transmodel 5.1, huwa estiż b'kunċetti addizzjonali mill-IFOPT u SIRI, u huwa maqsum fi tliet partijiet: Parti 1 — In-Netwerk tat-Trasport; il-Parti 2 — Skedi u Parti 3 — Nollijiet:
      
                  —
               
               
                  CEN/TS 16614-1; Netwerk u Skambju ta' Skedi — Parti 1: Topoloġija tan-Netwerk (NeTEx)
               
            
                  —
               
               
                  CEN/TS 16614-2; Netwerk u Skambju ta' Skedi — Parti 2: Informazzjoni dwar il-Ħin (NeTEx)
               
            
                  —
               
               
                  WI 00278330 (prCEN/TS 16614-3), Netwerk u Skambju ta' Skedi — Parti 3: Informazzjoni dwar Nollijiet (NeTEx)
               
            
         (24)  IOPTA, Applikazzjonijiet Interoperabbli tat-Trasport Pubbliku, EN 15320 flimkien ma' EN 1545 dwar sistemi ta' karti ta' identifikazzjoni — Applikazzjonijiet għal trasport tal-wiċċ
      
         (25)  EN ISO 24014-1:2007, Trasport pubbliku — Sistema interoperabbli tal-immaniġġjar tan-nollijiet — Parti 1: Arkitettura
      
                  —
               
               
                  CEN ISO/TR, 24014-2:2013 Trasport pubbliku — Sistema interoperabbli tal-immaniġġjar tan-nollijiet — Parti 2: Prattiki tan-negozju (ISO/TR 24014-2:2013)
               
            
                  —
               
               
                  ISO/IEC 14443 Kards taċ-ċirkwit mingħajr kuntatt integrati — Kards ta' prossimità, partijiet 1-4
               
            
                  —
               
               
                  ISO/IEC 18092 Komunikazzjoni fil-Kamp Viċin
               
            
         (26)  ETSI TS 101 556-3 V1.1.1 (2014-10); Sistemi ta' Trasport Intelliġenti (ITS); Infrastruttura għall-Komunikazzjonijiet tal-Vetturi; Parti 1: “Speċifikazzjoni ta' Notifika ta' Punti ta' Ċċarġjar ta' Vettura Elettrika”; u Parti 3: “Sistema ta' Komunikazzjonijiet għall-ippjanar u r-riserva ta' provvista ta' enerġija EV li tuża netwerks mingħajr wajers”
      
         (27)  CEN/TS 16157 Partijiet 1 — 6: Sistemi ta' trasport intelliġenti — speċifikazzjonijiet għall-iskambju ta' dejta DATEX II għall-immaniġġjar u l-informazzjoni tat-traffiku.
      
         (28)  http://ec.europa.eu/transport/themes/its/news/c-its-deployment-platform_en.htm
      
         (29)  http://www.frame-online.net/?q=e-frame-project.html
   
   
      ANNESS II
      
         STANDARDS EWROPEJ U L-ISTRUMENTI TA' STANDARDIZZAZZJONI EWROPEJ, U SKADENZI GĦALL-ADOZZJONI
      
      1.   KAŻIJIET DWAR L-UŻU, ARKITETTURA ITS URBANA, U IMPLIMENTAZZJONI
      
         Tabella 1
      
      
         Standards Ewropej u l-istrumenti ta' standardizzazzjoni Ewropej għal każijiet dwar l-użu, arkitettura ITS urbana, u implimentazzjoni
      
      
                  Informazzjoni ta' referenza
               
               
                  Skadenza għall-adozzjoni (1)
                  
               
            
                  Strument ta' standardizzazzjoni Ewropew dwar każijiet dwar l-użu jindirizza t-tliet oqsma ta' din it-talba u jenfasizza l-interdipendenzi possibbli tagħhom
               
               
                  12-il xahar min-notifika ta' din id-Deċiżjoni lill-ESOs
               
            
                  Strument ta' standardizzazzjoni Ewropew għall-arkitettura ITS urbana li jintegra t-tliet oqsma ta' din it-talba u jenfasizza konnessjonijiet jew interfaċji ma' applikazzjonijiet ITS tal- madwar kif ukoll kompatibilità u koerenza ma' standards eżistenti, speċifikazzjonijiet tekniċi, mudelli ta' dejta
               
               
                  12-il xahar min-notifika ta' din id-Deċiżjoni lill-ESOs
               
            
                  Strument ta' standardizzazzjoni Ewropew dwar strateġija ta' użu inkluża gwida prattika għall-implimentazzjoni tal-istandards Ewropej ta' din it-talba
               
               
                  39 xahar min-notifika ta' din id-Deċiżjoni lill-ESOs
               
            2.   SERVIZZI INFORMATTIVI MULTIMODALI, LI JIKKONTRIBWIXXU GĦAL MOBBILTÀ MINGĦAJR XKIEL
      
         Tabella 2
      
      
         Standards Ewropej u l-istrumenti ta' standardizzazzjoni Ewropej ġodda mitluba għal servizzi informattivi multimodali
      
      
                  Informazzjoni ta' referenza
               
               
                  Skadenza għall-adozzjoni
               
            
                  Standards Ewropej għal:
                  
                              —
                           
                           
                              Servizzi ta' mobbiltà ġodda bħal kondiviżjoni tal-karozzi, ippuljar ta' karozzi, servizzi ta' kondiviżjoni pubblika ta' roti, park & ride, bike & ride, eċċ.
                           
                        
                              —
                           
                           
                              Infrastruttura ta' fjuwils alternattivi, inkluża informazzjoni dwar il-lokazzjoni u d-disponibbiltà ta' stazzjonijiet, mudelli ta' ċċarġjar u kapaċità fl-istazzjonijiet, skemi ta' pagament (integrati), eċċ.
                           
                        
               
                  39 xahar min-notifika ta' din id-Deċiżjoni lill-ESOs
               
            
                  Strument ta' standardizzazzjoni Ewropew dwar mudell ta' dejta ta' referenza, dizzjunarju ta' dejta komuni u struttura ta' metadejta għal servizzi ta' informazzjoni multimodali
               
               
                  39 xahar min-notifika ta' din id-Deċiżjoni lill-ESOs
               
            3.   IMMANIĠĠJAR TAT-TRAFFIKU, INKLUŻ IR-REGOLAMENT DWAR L-AĊĊESS
      
         Tabella 3
      
      
         Standards Ewropej u l-istrumenti ta' standardizzazzjoni Ewropej ġodda mitluba għall-ġestjoni tat-traffiku, inkluż ir-regolamentazzjoni dwar l-aċċess
      
      
                  Informazzjoni ta' referenza
               
               
                  Skadenza għall-adozzjoni
               
            
                  Standards Ewropej għal:
                  
                              —
                           
                           
                              Sett ta' miżuri tal-ġestjoni tat-traffiku (li jinkludi l-infrastruttura neċessarja/dejta statika dwar it-toroq, dejta dinamika dwar l-istatus tat-toroq, dejta dwar it-traffiku jew dejta dwar il-kontroll tat-traffiku, dejta dwar it-temp)
                           
                        
                              —
                           
                           
                              Sett ta' rotot ġodda għat-traffiku, prijoritizzazzjoni tat-traffiku u miżuri tar-regolamentazzjoni tal-aċċess inkluż l-immaniġġjar tal-intersezzjonijiet (issupplimentat mid-dejta dwar l-identifikazzjoni tal-vetturi). Għandhom jiġu kkunsidrati b'mod partikolari t-tipi differenti ta' mudelli għall-iċċarġjar tal-utenti tat-toroq stabbiliti f'diversi bliet kif ukoll il-modalitajiet tal-użu kondiviż ta' karreġġjati ddedikati minn tipi differenti ta' vetturi (eż. il-merkanzija, it-trasport pubbliku, il-vetturi ta' emerġenza)
                           
                        
               
                  39 xahar min-notifika ta' din id-Deċiżjoni lill-ESOs
               
            
                  Standards Ewropej jew Strumenti ta' Standardizzazzjoni Ewropej dwar mudell ta' dejta ta' referenza, dizzjunaarju dwar dejta komuni u struttura metadejta għall-ġestjoni tat-traffiku inkluż ir-regolamentazzjoni tal-aċċess
               
               
                  39 xahar min-notifika ta' din id-Deċiżjoni lill-ESOs
               
            4.   LOĠISTIKA URBANIA, INKLUŻ L-IMMANIĠĠJAR TAL-PARKEĠĠI
      
         Tabella 4
      
      
         Standards Ewropej u l-istrumenti ta' standardizzazzjoni Ewropej ġodda mitluba għal-loġistika urbana, inkluż l-immaniġġjar tal-parkeġġi
      
      
                  Informazzjoni ta' referenza
               
               
                  Skadenza għall-adozzjoni
               
            
                  Standards Ewropej għal:
                  
                              —
                           
                           
                              Parkeġġi intelliġenti għal vetturi ħfief, vetturi kummerċjali u trakkijiet. Għandha tiġi kkunsidrata l-għażla li jiġu estiżi speċifikazzjonijiet tekniċi eżistenti u profili rigward il-parkeġġ (2).
                           
                        
                              —
                           
                           
                              Informazzjoni dwar żona allokata apposta għall-ħatt jew tagħbija ta' merkanzija u servizzi ta' riservar għal vetturi tal-merkanzija speċifiċi u setturi tal-loġistika. Standards u speċifikazzjonijiet proposti se jkollhom bżonn jindirizzaw kemm l-infrastruttura kif ukoll il-vetturi (inkluża vettura u/jew identifikazzjoni tat-tagħbija fejn rilevanti). Barra minn hekk, għandu jiġi kkunsidrat ukoll l-użu ta' vetturi li jaħdmu bi fjuwil alternattiv għal-loġistika urbana u l-għażliet kif jiġu ċċarġjati (eż. waqt li jitgħabbew/jinħattu f'żoni allokati apposta).
                           
                        
               
                  39 xahar min-notifika ta' din id-Deċiżjoni lill-ESOs
               
            
                  Strument ta' standardizzazzjoni Ewropew dwar mudell ta' dejta ta' referenza, dizzjunarju ta' dejta komuni u struttura ta' metadejta għal loġistika urbana, inkluż l-immaniġġjar tal-parkeġġi
               
               
                  39 xahar min-notifika ta' din id-Deċiżjoni lill-ESOs
               
            
         (1)  L-adozzjoni tagħmel referenza għal dak il-mument meta l-organizzazzjoni tal-istandardizzazzjoni Ewropea rilevanti tagħmel standard disponibbli għall-membri tagħha jew għall-pubbliku.
      
         (2)  Speċifikazzjonijiet għall-iskambju ta' dejta DATEX II għall-immaniġġjar u għall-informazzjoni dwar it-traffiku — CEN/TS 16157 Parti 6 — estensjoni tal-parkeġġi